คะแนนดิบเลือกตั้ง 5 พรรคใหญ่ เพิ่มเท่ากัน 6%
คะแนนดิบเลือกตั้ง 5 พรรคใหญ่ เพิ่มเท่ากัน 6%
28 มี.ค. 2562

คะแนนดิบเลือกตั้ง 5 พรรคใหญ่ เพิ่มเท่ากัน 6%
[edit เพิ่มเติม]
มีคนถามกันว่าเป็นไปได้หรือไม่ ที่ 6% ที่เหลือจะมีคนเลือกเป็นสัดส่วนใกล้เคียงกับของ 94% ก่อนหน้านั้น
คำตอบในมุมมองของลงทุนแมนแบบไม่เข้าข้างใคร คือ มีโอกาสเป็นไปได้ และ เป็นไปไม่ได้ ขึ้นอยู่กับการกระจายตัวของชุดข้อมูล 6% ที่เหลือว่าเป็นอย่างไร
ขอยกตัวอย่างให้เห็นภาพง่ายๆ เปรียบเหมือนร้านเซเว่น 10,000 ร้านทั่วประเทศนะครับ
ถ้าเราสุ่มร้านเซเว่น 9,400 ร้านทั่วประเทศ แล้วพบว่าค่าเฉลี่ยของคนที่ซื้อไส้กรอกคือ 10%
คำถามคือ 600 ร้านที่เหลือ มีแนวโน้มที่จะ ซื้อไส้กรอก 10% เหมือนกันหรือไม่
ถ้า 600 ร้านที่เหลือ มันกระจายตัวอยู่ทั่วประเทศในลักษณะเดียวกันกับ 9,400 ร้านแรก ก็มีโอกาสที่จะมีคนกินไส้กรอก 10% ใกล้เคียงกัน
อย่างไรก็ตาม ถ้า 600 ร้านกระจุกตัวอยู่ในทำเลใดทำเลหนึ่ง เช่น ภาคเหนือทั้งหมด หรือ ภาคใต้ทั้งหมด ก็มีโอกาสที่จะพฤติกรรมแตกต่างจากค่าเฉลี่ย 9,400 ร้านแรกได้
สำหรับการเลือกตั้งไม่มีข้อมูลว่า 6% ที่เหลือมีการกระจายตัวอย่างไร จึงไม่สามารถบอกได้ว่าเป็นไปได้หรือไม่ครับ แต่บอกได้เพียงว่าค่าเฉลี่ยของคะแนนที่เพิ่มขึ้นทั้งหมดจะประมาณ 6% ครับ